open-index/open-wikipedia-markdown huggingface dataset:
Monų kalba

**Monų kalba** – austroazinė kalba, kuria kalba monų tauta, gyvenanti Mianmare ir Tailande. Mianmare dauguma kalbančiųjų gyvena Monų valstijoje, Tanintairio provincijoje ir Kajinų valstijoje. Paskutiniais metais monų kalbos naudojimas sparčiai mažėjo, ypač tarp jaunesniosios kartos. Daug etninių monų, tokių kaip šanai, kalba tik mjanmų kalba. Monų kalba, skirtingai nei dauguma kitų Pietų Azijos regiono kalbų, nėra toninė.

Monų kalba labai vertinama Mianmaro istorijoje. Tai buvo *[[lingua franca]]* besikuriant Pagano karalystei XI amžiuje. Vėliau, senoji mjanmų kalba, pradėjo keisti monų ir pju kalbas kaip *lingua franca*. Monų kalba buvo globojama Mianmaro karaliaus Kjanzito (valdė 1084–1112 m.). Jis paliko daug įrašų monų kalba. Bet po Kjanzitos mirties monų kalbos naudojimas sumažėjo.

## Tarmės

Monų kalba Mianmare turi tris pagrindines regionines tarmes. Tai centrinė, Bago ir Jė tarmės. Jų vartotojai tarpusavyje susišneka. Tailando monų kalbos dialektas kiek skiriasi nuo Mianmarao monų kalbos dialekto, bet tarpusavyje jie yra beveik suprantami.

## Raštas

Monų kalbos raštas turi daug panašumų su mjanmų raštu, bet naudoja keletą skirtingų raidžių ir diakritinių ženklų, atstojančių fonemas, kurių nėra mjanmų kalboje, tokių, kaip diakritinis vidurinis 'l', rašomas po raide.

## Fonologija

### Priebalsiai

1 pasitaiko tik skoliniuose iš mjanmų kalbos.

### Balsiai

### Daugiabalsinis funkcinis stilius
Kitaip, nei kaimyninės mjanmų ir tajų kalbos, monų kalba nėra toninė kalba. Kaip ir daugelis monų-khmerų kalbų, monų kalba naudoja balsio fonacijos arba balsio funkcinio stiliaus sistemą, kurioje balso tembras, tariant balsį, yra foneminis. Monų kalboje yra du funkciniai stiliai:

# Modalinis balsas, daugelio kalbotyrininkų laikomas apjungiančiu ir girgždantįjį balsą.
# Kvėpčiojantis balsas, balsiai turi skirtingą ryškų kvėpčiojantį tembrą.

## Išnašos

## Nuorodos
* 
* SEAlang projektas: Monų-Khmerų kalbos: moninė atšaka [anglų kalba]
* Monų kalbos projektas  anglų kalba
* Monų kalba Tailande: paveldas pavojuje anglų kalba
Krikštonių pagrindinė mokykla

**Lazdijų rajono Krikštonių pagrindinė mokykla** – buvusi dieninė, savarankiško mokymosi bendrojo lavinimo mokykla Lazdijų raj. Krikštonyse, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190608715. Steigėjas Lazdijų rajono savivaldybės taryba. 

## Istorija
1919–1948 m. Krikštonyse veikė pradinė, 1948–1961 m. septynmetė, aštuonmetė, 1961–2001 m. vidurinė, o 2001–2009 m. pagrindinė mokykla.
Viename iš bažnyčios tarnų name, pastatytame 1939 m., buvo įrengta pradinė mokykla. 1948 m. J. Reitelaičio iniciatyva pradėta naujos dviejų aukštų medinės mokyklos statyba. 1994 m. buvo nugriauta klebonija, o ant jos pamatų pastatyta Krikštonių mokykla. Pastato fasaduose esama iškyšų, primenančių Reitelaičio statytos klebonijos stilistiką.

Krikštonių pagrindinė mokykla 2009 m. buvo prijungta prie Seirijų Antano Žmuidzinavičiaus gimnazijos. Reorganizacija įvykdyta todėl, kad mokykloje mažėjo mokinių skaičius, tik minimaliai buvo vykdomas ugdymo planas, minimaliai tenkinami mokinių ugdymosi poreikiai bei siekiant racionaliai panaudoti švietimui skiriamas biudžeto lėšas. 2008-2009 mokslo metais mokykloje mokėsi 56 – I - X klasių mokiniai, nuo I iki VIII klasės mokiniai buvo mokomi jungtinėse klasėse.

Mokykla uždaryta 2010 metais. Vėliau nelikus mokyklos, jos patalpose įsikūrė Krikštonių laisvalaikio salė.

## Direktoriai

*Asta Labalaukienė.

*Algirdas Griškonis.

## Žymūs mokiniai

*Sigitas Daugirda, istorikas;
*Bronius Kašelionis, kraštotyrininkas;
*Sigitas Tamkevičius, archivyskupas;
*Julija Mušinskienė, žurnalistė, muziejininkė.

## Išnašos

## Nuorodos
* Svetainė.
Krosnos mokykla

**Lazdijų rajono Krosnos mokykla** – dieninė, savarankiško mokymosi bendrojo lavinimo mokykla Krosnoje (Lazdijų raj.), Ateities g. 37, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190608868. Steigėjas Lazdijų rajono savivaldybės taryba. Dabar tai Lazdijų Motiejaus Gustaičio gimnazijos skyrius.

Filialas: Lazdijų rajono Krosnos pagrindinės mokyklos Vartų skyrius (iki 2007 m.).

## Istorija

1862 m. įsteigta Krosnos valdinė mokykla. Po 1863 m. sukilimo carinei valdžiai uždraudus spaudą lotyniškomis raidėmis ir mokymą lietuvių kalba, Krosnos valdinėje mokykloje iki spaudos draudimo panaikinimo 1904 m. buvo mokoma rusų kalba. Vėliau Krosnos mokykla veikė trijose patalpose (namuose): Juozo Zdebskio, Eduardo Miliausko – Juozo Sakalausko – Mykolo Izokaičio ir Prano Kaminsko. 1941–1944 m. mokiniai mokėsi Krosnos pradžios mokykloje. Jos vedėjas buvo Juozas Kutka, kuris 1941m. birželio mėn. buvo suimtas ir išvežtas į Sibirą. Dalis vaikų, baigusių pradžios mokyklą, toliau mokėsi Simno progimnazijoje, Marijampolės gimnazijoje, o nuo 1945 m. rugsėjo 1 d. Krosnos progimnazijoje.

1950 m. mokykla tapo septynmete. 1962 m. pastatytas keturių klasių priestatas. 1968 m. pertvarkyta į vidurinę. 1970–1971 m. m. išleista pirmoji abiturientų laida (16 mokinių). 1973 m. pastatytas aštuonių klasių priestatas, 1986 m. priestatas su sporto sale.

2001 m. mokykla reorganizuota į dešimtmetę. 2006 m. Vartų pradinė mokykla reorganizuota į Krosnos pagrindinės mokyklos Vartų skyrių (uždaryta 2007 m.). Tais pačiais metais prie mokyklos prijungtas Krosnos lopšelis-darželis „Eglutė“ tapo Krosnos pagrindinės mokyklos ikimokyklinio ugdymo skyriumi. Nuo 2006 m. mokykloje veikia Lazdijų meno mokyklos (Krosnos filialo) dailės skyrius. 2012–2013 m. m. Krosnos mokykloje buvo 10 klasių komplektų (92 mokiniai), veikė ikimokyklinis skyrius (22 vaikai), dirbo 18 mokytojų, 2 ikimokyklinio skyriaus auklėtojai, 17 aptarnaujančio personalo darbuotojų. 2020 m. prijungta prie Lazdijų Motiejaus Gustaičio gimnazijos kaip jos skyrius.

## Direktoriai
* 1941m. Juozas Kutka
* 1945 m. Kazimieras Plečkaitis
* 1947 m. Petras Vaitiekūnas
* 1952 m. Balys Ališauskas
* 1955 m. Mykolas Izokaitis
* 1957 m. Vytautas Dzedulevičius
* 1961 m. Vaclovas Dzedulionis
* 1964 m. Jonas Valentukonis
* 1972 m. Stanislova Paltanavičienė
* 1973 m. Dalius Mockevičius
* nuo 1989 m. Regimantas Jasevičius

## Mokytojai
Jūratė Sutkuvienė, Pranas Sutkus, Audronė Pileckienė, Daina Leščikaitė, Juozas Pavolas, Rima Pavolienė, Vaidas Jasevičius ir kt.

## Žymūs mokiniai
* Mikas Bagdonas, diplomatas, politinis bei visuomenės veikėjas
* Algimantas Bujauskas, biologas, pedagogas
* Juozas Gecevičius, tapytojas, grafikas, keramikas
* Petras Kubertavičius, aktorius
* Artūras Margelis, Lazdijų rajono meras
* Antanas Staniukynas, kunigas, literatas, vertėjas, politologas
* Aldona Sabaitytė-Vilutienė, Lietuvos partizanų ryšininkė, kraštotyrininkė, visuomenės veikėja

## Šaltiniai
Kučiūnų mokykla

**Lazdijų rajono Kučiūnų mokykla** – dieninė, savarankiško mokymosi bendrojo lavinimo mokykla Kučiūnuose (Lazdijų raj.), Alnos g. 13, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190609774. Steigėjas Lazdijų rajono savivaldybės taryba. Dabar tai Lazdijų Motiejaus Gustaičio gimnazijos skyrius.

Filialas: Lazdijų rajono savivaldybės Kučiūnų pagrindinės mokyklos Miškinių skyrius (iki 2007 m.).

## Istorija

Nuo 1883 m. iki Antrojo pasaulinio karo pabaigos Kučiūnuose veikė pradžios mokykla. Padidėjus mokinių skaičiui, įsteigta septynmetė mokykla, nuo 1958 m. aštuonmetė, vėliau devynmetė. 1964 m. pastatyta nauja dviaukštė mūrinė mokykla.

1999 m. mokykla reorganizuota į pagrindinę dešimtmetę mokyklą. 2005 m. kovo 1 d. Lazdijų rajono savivaldybės tarybos sprendimu Miškinių pradinė mokykla reorganizuota į Kučiūnų pagrindinės mokyklos skyrių, 2007 m. liepos 17 d. savivaldybės tarybos sprendimu skyrius uždarytas. Šiuo metu Kučiūnų pagrindinėje mokykloje yra 10 klasių komplektų, veikia priešmokyklinė ir pailgintos dienos grupės. Mokiniai mokosi dvi užsienio kalbas: anglų ir rusų. 2020 m. prijungta prie Lazdijų Motiejaus Gustaičio gimnazijos kaip jos skyrius.

## Direktoriai
* V. Petrulionis
* 1951 m. Marija Češkevičienė
* Lina Kozenkova
* Jonas Balčiūnas
* Bronius Šumauskas
* 1999 m. Lina Marcinkevičienė
* nuo 2004 m. Alvyra Bakšienė

## Šaltiniai
Rudaminos pagrindinė mokykla

**Lazdijų rajono Rudaminos pagrindinė mokykla** –  buvusi dieninė, savarankiško mokymosi bendrojo lavinimo mokykla Lazdijų raj. Rudaminoje, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190610029. Steigėjas Lazdijų rajono savivaldybės taryba. 

## Istorija
2007 m. likviduota. Moksleiviai mokosi aplinkinėse mokyklose.

## Direktoriai
* Jelena Talandienė

## Šaltiniai
Stebulių mokykla

**Lazdijų rajono Stebulių mokykla** – buvusi dieninė, savarankiško mokymosi bendrojo lavinimo mokykla Stebuliuose (Lazdijų raj.), Dzūkų g. 7, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190610748. Steigėjas – Lazdijų rajono savivaldybės taryba.

## Istorija

1933 m. duris atvėrė dviejų skyrių Stebulių pradžios mokykla. 1941 m. birželio mėn. prasidėjus karui ir vokiečių bombai nukritus į apkasą, žuvo mokyklos vedėjas Baltramiejus Bubnys. 1954 m. vasario 7 d. naktį sudegė mokyklos pastatas. Po trejų metų pastatas atstatytas, 1964 m. pastatytas mūrinis priestatas. 1970–1971 m. m. mokėsi 152 mokiniai. 1988–1993 m. devynmetė mokykla, nuo 1993 m. Stebulių pagrindinė mokykla. 2020 m. mokykla uždaryta.

## Direktoriai
* 1933–1938 m. Juozas Mikulskis
* 1938–1941 m. Baltramiejus Bubnys
* 1941–1954 m. Liuda Bubnienė
* 1954–1960 m. Albinas Matukynas
* 1960–1961 m. Kazys Kavaliauskas
* 1961 m. rugsėjis-spalis Rapolas Rimašauskas
* 1961–1964 m. Eleonora Gylytė
* 1964–1979 m. Alfonsas Baliukonis
* 1979–1987 m. Aldona Baliukonienė
* 1987–1999 m. Bronė Jušinskienė
* 1999–2004 m. Virginija Alasevičienė
* 2004–2008 m. Vilija Padimanskienė
* 2008 m. Laima Stankevičienė
* nuo 2008 m. Vilija Padimanskienė

## Nuorodos

* Mokyklos svetainė
Verstaminų pagrindinė mokykla

**Lazdijų rajono Verstaminų pagrindinė mokykla** – dieninė, savarankiško mokymosi bendrojo lavinimo mokykla Lazdijų raj. Verstaminuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190610367. Steigėjas Lazdijų rajono savivaldybės taryba. 

## Istorija

Verstaminų pradinė mokykla įkurta 1929 m. Mokyklą sudarė trys skyriai. Pirmieji mokyklos mokytojai buvo Marija Švedaitė ir Vincas Montvila. Karo metai mokyklos gyvenimo nepakeitė. 1949 m. pradinė mokykla perorganizuota į septynmetę mokyklą, 1961 m. į aštuonmetę mokyklą. 1968-1969 m. mokykla gavo papildomas patalpas, kur įsikūrė pradinės klasės. Vadovaujant direktorei S. Basevičienei įrengtas aikštynas, matematikos, lietuvių kalbos ir literatūros, pradinių klasių, muzikos - piešimo, istorijos - geografijos kabinetai. 

1986 m. Verstaminų aštuonmetė perorganizuota į nepilną vidurinę mokyklą, 1988 m. jau devynmetė mokykla, nuo 1993 m. - pagrindinė mokykla. Mokykla pagražėjo naujais gėlynais, atsinaujino aikštynas, kabinetai. 1997 m. pavasarį mokyklos direktorės pavaduotojas B. Apanavičienės iniciatyva mokykloje įkurtas kraštotyros kampelis. Kraštotyros būreliui vadovauja pradinių klasių mokytoja D. Zajankauskienė. Mokyklą puošia mokytojų I. Radvilavičienės, A. Vievesio, direktorės J. Stirbienės kūrybos meno darbai.

2009m.  Verstaminų pagrindine mokykla buvo prijungta prie Šventežerio vidurines mokyklos. Šventežerio vidurinės mokyklos direktorius A. Čiurlionis yra ir Verstaminų pagrindinės mokyklos direktorius.

## Direktoriai

*1983 m. J. Stirbienė;
*2007 m. Auksė Stirbienė.

## Nuorodos
* Mokyklos svetainė .
Ajejarvadžio regionas

**Ajejarvadžio regionas** (anksčiau *Ajejarvadžio provincija*; *Iravadžio provincija*, ) yra Mianmaro administracinis vienetas, esantis Ajejarvadžio upės (buvęs Iravadis) deltos regione. Regionas ribojasi su Bago regionu šiaurėje ir rytuose, rytuose su Jangono regionu, pietuose ir vakaruose su Bengalų įlanka. Šiaurės vakaruose Ajejarvadžio regionas ribojasi su Rachinų valstija.

Ajejarvadžio regionas keratsi su Činų kalnais vakaruose, kur didelės teritorijos panaudotos ryžių auginimui. Daugelį metų šios teritorijos lyderiavo pagal ryžių išauginimą Mianmare, ir šių pozicijų Ajejarvadžio regionas nepaleidžia ir XXI a.

Chaungtha ir Ngwesaung paplūdimiai yra populiarios poilsio vietos ne tik Ajejarvadžio apylinkių, bet ir viso Mianmaro gyventojams. Šie paplūdimiai įsikūrę vakarinėje regiono dalyje, valanda kelio automobiliu nuo Ajejarvadžio regiono sostinės Patheino ir keturios valandos kelio nuo buvusios Mianmaro sostinės Jangono.

* Tautos: bamarai, rachinai, indai, kajinai.
* Religijos: budizmas, krikščionybė, islamas.
Lietuvos skautija

**Lietuvos skautija** – Lietuvos visuomeninė pelno nesiekianti organizacija, įkurta 1995 m., skilus Lietuvos skautų sąjungai. Lietuvos skautija yra Pasaulio skautų judėjimo organizacijos nacionalinė narė. 

Organizuoja Tautinės stovyklas pagal senas skautų tradicijas.

## Istorija

2016 m. duomenimis, šiai organizacijai priklausė ~2500 narių, tai buvo didžiausia skautiška organizacija šalyje. 2023 m. jų jau buvo ~3000.

2018 m. liepos 14–22 dienomis Rumšiškėse Lietuvos skautija suruošė Tautinę stovyklą „Laužų karta“ (buvo suvažiavę 3000 skautai iš įvairių šalių).

Lietuvos skautija, 2023 m. liepos 8–16 d. Klaipėdos rajone esančiame Kairių poligone organizavo jubiliejinę skautų stovyklą „Tarp trijų vandenų“. Susirinko daugiau kaip 2300 skautų iš viso pasaulio.

## Šaltiniai

## Nuorodos
* Skautatinklis – oficiali organizacijos svetainė
* Lietuvos skautijos YouTube kanalas
* Žemaitijos skautų internetinė svetainė
Jangono regionas

**Jangono regionas** (, anksčiau **Jangono provincija**, **Rangūno provincija**) yra vienas iš Mianmaro administracinių vienetų. Regionas ribojasi su Bago regionu šiaurėje ir rytuose, Andamanų jūra pietuose, ir Ajejarvadžio regionu vakaruose. Jangono regionas įsiterpęs tarp 16° 20' š. pl., ir 17° 50' š. pl., bei tarp 95° 45' r. ilg., ir 96° 46' r. ilg.,. Koko salynas, esantis Bengalų ilankoje, taip pat yra regiono dalis. Jangono regionas yra labiausiai išsivysčiusi Mianmaro teritorija ir tarptautiniiai vartai. Pagrindinės šalies pramonės zonos yra Jangono regione. Čia įsikūręs ir didžiausias Mianmaro miestas bei ilgametė sostinė – Jangonas.

* Tautos: bamarai, kajinai, kinai, indai, anglo-mjanmai;
* Religijos: budizmas, islamas, krikščionybė, hinduizmas.
Magvės regionas

**Magvės regionas** (, anksčiau – provincija), centriniame Mianmare, yra vienas iš 14 šios šalies administracinių vienetų. Regionas ribojasi su Sagaino regionu šiaurėje, Mandalajaus regionu rytuose, Bago regionu pietuose, bei Rachinų ir Činų valstijomis vakaruose. Magvės regionas yra didžiausias iš septynių Mianmaro regionų.

* Tautos: bamarai, činai, rachinai, šanai, kajinai;
* Religijos: budizmas, animizmas.
Mažeikių Jievaro pagrindinė mokykla

**Mažeikių Jievaro pagrindinė mokykla** – valstybinė dieninė, pagrindinė bendrojo lavinimo mokykla, Mažeikiuose, Laižuvos g. 3, vykdanti pradinio, pagrindinio ir papildomo specialiojo ugdymo programas lietuvių kalba judesio ir padėties sutrikimų bei intelekto sutrikimų turintiesiems vaikams. Įstaigos kodas 190985634. Steigėjas Mažeikių rajono savivaldybė.

## Istorija

1961 m. vasario 2 d. duris atvėrė Mažeikių mokykla-internatas. Į mokyklą-internatą buvo priimami našlaičiai ir toliau nuo miesto gyvenantys vaikai. 1964 m. išleista pirmoji abiturientų laida (24 auklėtiniai). Nuo 1981 m. rugsėjo 1 d. mokykla tapo aštuonmetė ir pervadinama į Mažeikių pagalbinę mokyklą-internatą. 1981–1982 m. m. 1-5 specialiosiose klasėse mokėsi 112 mokinių ir 5-8 bendrojo lavinimo mokyklos klasėse – 113 mokinių. Vėliau čia mokėsi tik specialiųjų poreikių turintys vaikai.

1991 m. įkurtos pirmosios lavinimo klasės vidutinio intelekto sutrikimo vaikams. 1993 m. mokykla pavadinta Mažeikių specialiąja internatine mokykla. 1997 m. birželio 18 d. pasikeitė steigėjas – juo tapo Telšių apskrities viršininko administracija. 2005 m. spalio 11 d. mokykla pervadinta į Mažeikių specialiąją mokyklą. Nuo 2010 m. liepos 1 d. steigėju vėl tapo Mažeikių rajono savivaldybė. 2013 m. rugsėjo 1 d. pervadinta „Jievaro“ pagrindine mokykla.

## Direktoriai
* 1960 m. Vaclovas Sakavičius
* 1972 m. Juozefa Reivytienė
* nuo 1994 m. Valentinas Semčenko

## Nuorodos
* Mokyklos svetainė 
*
Mandalajaus regionas

**Mandalajaus regionas** (, anksčiau – provincija) – vienas iš Mianmaro administracinių vienetų. Regionas yra šalies centre ir ribojasi su Sagaino ir Magvės regionais vakaruose, Šanų valstija rytuose, bei Bago regionu ir Kajinų valstija pietuose. Regiono sostinė – Mandalajus. Mandalajaus regiono pietuose yra Mianmaro sostinė Neipidas, įsikūręs Pjinmanos gyvenvietėje.

Mandalajaus regionas yra reikšmingas Mianmaro ekonomikai, nes čia susitelkę 15 % šalies ūkio.

* Tautos: bamarai, anglomianmariečiai, kinai, šanai, činai, kajinai, indai;
* Religijos: budizmas, islamas, krikščionybė, hinduizmas.
Bago regionas

**Bago regionas** (, iki 2010 m. – provincija) yra vienas iš 14 Mianmaro administracinių vienetų, įsikūręs šalies pietinėje dalyje. Regionas ribojasi su Magvės ir Mandalajaus regionais šiaurėje; Kajinų, Monų valstija ir Andamanų jūra rytuose; Jangono regionu pietuose; Ajejarvadžio regionu ir Rachinų valstija vakaruose. Bago regionas įsikūręs tarp 46°45'š. pl., ir 19°20'š. pl., bei 94°35’r. ilg., ir 97°10’r. ilg.

Bago regiono antspaude (pusė jo dedama į regiono vėliavą) vaizduojamos dvi seserys *hintha*'os (mitinės antys), kildinamos iš didelę istorinę įtaką provincijai dariusių monų.

* Tautos: bamarai, kajinai, anglo-mjanmai, monai, šanai, indai, kinai;
* Religijos: budizmas, islamas, krikščionybė, hinduizmas.
Tanintarji regionas

**Tanintarji regionas** (, iki 2010 m. – provincija; anksčiau žinota **Tenaserimo**  vardu) – Mianmaro administracinis vienetas. Tai piečiausia šalies vieta, įsikūrusi ''Kra'' sąsmaukos vakarinėje dalyje, Malakos pusiasalyje. Provincija ribojasi su Andamanų jūra vakaruose, su Tailandu rytuose, šiaurėje su Mianmaro Monų valstija.

* Tautos: bamarai, rachinai, monai, šanai, tajai, kajinai, salone (mokenai), malajai;
* Religijos: budizmas, islamas.
Činų valstija

**Činų valstija** () – vienas iš Mianmaro teritorinių vienetų, esantis šalies vakaruose, Bangladešo ir Indijos pasienyje.

* Tautos: činai, bamarai;
* Religijos: krikščionybė, budizmas.
Buknaičių Henriko Nagio pagrindinė mokykla

**Mažeikių rajono Buknaičių Henriko Nagio pagrindinė mokykla** – buvusi dieninė, savarankiško mokymosi bendrojo lavinimo mokykla Buknaičiuose (Mažeikių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190173348. Steigėjas – Mažeikių rajono savivaldybės taryba. Dabar mokyklos pastate veikia kultūros namai ir biblioteka.

## Istorija

XIX a. pabaigoje Kontvainio sodyboje buvo slapta lietuviška mokykla (daraktorius Kazimieras Jagminas). 1920 m. įsteigta pradinė mokykla, nuo 1958 m. aštuonmetė, 1999 m. pagrindinė. 1998 m. mokyklai suteiktas poeto Henriko Nagio (1920–1996) vardas. XXI a. 2-ajame dešimtmetyje tapo Mažeikių Kalnėnų pagrindinės mokyklos skyriumi, vėliau visiškai uždaryta.

## Direktoriai
* Regina Dževečkienė
* 2007 m. ?

## Šaltiniai

## Nuorodos
*
Kačinų valstija

**Kačinų valstija** () – labiausiai į šiaurę nutolusi Mianmaro valstija. Valstija ribojasi su Kinija šiaurėje ir rytuose, Mianmaro Šanų valstija pietuose bei Sagaino provincija ir Indija vakaruose.

Kačinų valstijoje yra aukščiausia Mianmaro vieta – Hakabo Razio kalnas ir didžiausias Mianmare Indogio ežeras.

Būdingos tautos: kačinai, bamarai, šanai, nagai, indai, kinai.

Vyraujančios religijos: krikščionybė, budizmas, islamas, hinduizmas.
Daubiškių pagrindinė mokykla

**Mažeikių rajono Daubiškių pagrindinė mokykla** – buvusi dieninė, savarankiško mokymosi bendrojo lavinimo mokykla Palnosuose (Mažeikių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190446291. Steigėjas Mažeikių rajono savivaldybės taryba.

## Istorija

Mokykla įkurta 1953 m. Mikuckio dvare, Daubiškiuose. 1963 m. pastatytas priestatas. Nuo 1956 m. septynmetė mokykla, nuo 1970 m. aštuonmetė, 1986–1999 m. devynmetė. 1993 m. rugsėjo 1 d. mokykla perkelta į Palnosus, į buvusią kolūkio kontorą, tačiau išliko senasis Daubiškių mokyklos pavadinimas. Nuo 1999 m. dešimtmetė mokykla. 2017 m. uždaryta.

## Direktoriai
* Jonas Žilinskas
* Silvestras Juodis
* Bronius Kaminskas
* Vanda Jasutienė
* nuo 1985 m. Silva Poškienė

## Išnašos

## Nuorodos
*
Kapėnų pagrindinė mokykla

**Mažeikių rajono Kapėnų pagrindinė mokykla** – dieninė, savarankiško mokymosi bendrojo lavinimo mokykla Mažeikių raj., Kapėnuose, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190447240. Steigėjas Mažeikių rajono savivaldybės taryba.

## Istorija

1975–1988 m. veikė pradinė mokykla. 1986 m. Tučių aštuonmetė mokykla perkelta į Kapėnų gyvenvietę ir sujungta su čia veikusia pradine mokykla. 1988 m. rugsėjo 1 d. duris atvėrė nauja Kapėnų pagrindinė mokykla. XXI a. pradžioje uždaryta.

2013 m. išregistruota.

## Direktoriai
* Irena Kuodienė

## Šaltiniai
Balėnų pagrindinė mokykla

**Mažeikių rajono Balėnų pagrindinė mokykla** – buvusi dieninė, savarankiško mokymosi bendrojo lavinimo mokykla Balėnose (Mažeikių raj.), Mokyklos g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190173152. Steigėjas Mažeikių rajono savivaldybės taryba.

## Istorija

Pirmoji mokykla Balėnų apylinkėse atidaryta 1919 m. Bružuose, Dominyko Balsio troboje, vėliau perkelta į Pakamanio trobą. 1933–1934 m. ji veikė dabartinėje Strazdauskų sodyboje, mokytojavo Vingevičiūtė ir Čaras. Mokykloje buvo 4 skyriai. Pradinę keturmetę mokyklą privalėjo lankyti 7-14 metų amžiaus vaikai, mokėsi 31 moksleivis. 1939 m. mokykla iškelta pas K. Indriušką.

1964 m. atidaryta nauja tipinė 200 vietų mokykla. Šiame pastate iki pat XXI a. mokėsi V–X klasių mokiniai. 1998 m. mokyklai atiduotas vaikų darželio pastatas. Jame įsikūrė pradinės klasės, atidaryta valgykla.

2019 m. rugpjūčio 31 d. mokykla baigė savo veiklą kaip juridinis asmuo ir nuo 2019 m. rugsėjo 1 d. tapo Tirkšlių Juozo Vitkaus-Kazimieraičio pagrindinės mokyklos teritoriniu struktūriniu padaliniu, kurio pavadinimas – Mažeikių r. Tirkšlių Juozo Vitkaus-Kazimieraičio pagrindinės mokyklos Balėnų skyrius. Tačiau jau rugsėjo 2 d. paaiškėjo, kad mokykloje nebeliko mokinių, todėl ji buvo uždaryta.

## Direktoriai
* 1964 m. St. Jankevičius
* 1968 m. St. Narkevičiūtė
* 1969 m. A. Liaugaudas
* 1980 m. A. Šiaulys
* 1983 m. J. Mingėlienė
* 1992 m. A. Stonkus
* 1993 m. D. Pocienė
* 2002 m. Regina Grinkevičienė

## Šaltiniai

## Nuorodos
Sagaingo regionas

**Sagaingo regionas** (, anksčiau – provincija) yra vienas iš Mianmaro regionų, įsikūręs šalies šiaurės vakarinėje dalyje. Regionas ribojasi su Indijos Nagalando ir Manipuro provincijomis šiaurėje, Mianmaro Kačinų ir Šanų valstijomis, Mandalajaus regionu rytuose ir pietuose, Magvės regionu pietuose, su Činų valstija ir Indija vakaruose, Ajejarvadžio upė skiria rytines ir pietines regiono sienas.
* Tautos: bamarai, šanai, nagai, činai;
* Religijos: budizmas, krikščionybė, animizmas.
Krakių pagrindinė mokykla

**Mažeikių rajono Krakių pagrindinė mokykla** – buvusi dieninė, savarankiško mokymosi bendrojo lavinimo mokykla Krakiuose (Mažeikių raj.), Pauliankos g. 46, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190173490. Steigėjas Mažeikių rajono savivaldybės taryba.

## Istorija

1918 m. spalio 1 d. Krakių kaimo gyventojos Mortos Sidabrienės sodyboje įkurta pradžios mokykla, kurioje įrengta viena klasė, virtuvė ir mokytojos kambarys aprūkusiomis sienomis. Mokykla kilnota iš vienos sodybos į kitą, finansavimas buvo menkas, trūko mokymo priemonių. Mokytojų darbo ir gyvenimo sąlygos buvo sunkios, todėl mokytojai nuolat keitėsi. Mokinių skaičius buvo nepastovus, žiemos laikotarpiu padaugėdavo, o pavasarį ir rudenį sumažėdavo. 

Po karo mokykla perkelta į suremontuotą malūno savininko Reingoldo Latčo namą. 1953 m. rugsėjo 1 d. Krakių pradinė mokykla reorganizuota į septynmetę mokyklą. 1954–1955 m. mokykla išaugo į pilną septynmetę, 1962 m. reorganizuota į aštuonmetę mokyklą. 1986 m. rugsėjo 1 d. mokykla reorganizuota į devynmetę. 1989 m. liepos 1 d. pastatyta nauja mokykla pagal individualų Žemės ūkio statybos projektavimo instituto architektų paruoštą projektą, kurio sąmatinė vertė daugiau kaip milijonas rublių. Tai buvo vienintelė tokio tipo mokykla tuometinėje Lietuvoje su žiemos sodu, oranžerija, erdviais koridoriais, mokomaisiais kabinetais, biblioteka, valgykla, sporto sale, administracijos patalpomis.

2019 m. rugsėjo 1 d. mokykla uždaryta.

## Direktoriai
* 1953 m. Algirdas Šlaustas
* 1954 m. Eugenija Budzinauskaitė-Jonuškienė
* 1958 m. Vytautas Gargasas
* 1982 m. Stefanija Jackevičienė
* nuo 1998 m. Emilija Bučienė

## Nuorodos
* Mokyklos svetainė 
*
Antkrūtinis

**Antkrūtinis** () – šarvas (paprastai – plokštinis), dengiantis krūtinę. Antkrūtiniu vadinama ir priekinė kirasos dalis.

Antkrūtinis dažniausiai sudarydavo porą (kirasa) su antnugariu. Viršutinę antkrūtinio dalį dažnai pridengdavo goržetas. Prie apatinio antkrūtinio krašto dažnai prisegdavo šarvinį sijonėlį (), kuris pridengdavo pilvo apačią ir viršutines šlaunų dalis.

Antkrūtiniai iš visų šarvų dalių išliko ilgiausiai nykstant šarvams, kadangi neriboja judrumo ir saugo pačius gyvbiškai svarbiausius organus.

## Galerija

File:Armor in Muzeum Zagłębia 01.JPG|Antkrūtinis
File:Szydłów Castle museum - 06.JPG|Antkrūtinis su segmentuota pilvine dalimi
File:15th century Gothic breastplate.jpg|XV a. pabaigos antkrūtinis
File:Steel breastplate - Metropolitan Museum of Art.png|Plieninis paradinis Milano gamybos antkrūtinis (~1540–45 m., šarvininkas *Giovani Paolo Negroli*)
File:China.Terracotta statues040.jpg|Kiniškas skalūninis žvyninis antkrūtinis su prijuoste


## Taip pat skaitykite
* Lininė kirasa
* Pterugai

## Nuorodos
* Antkrūtinių nuotraukos: http://www.medieval-fightclub.com/images/frame_armour_breastplate01.jpg , https://web.archive.org/web/20050517090210/http://www.southtower.on.ca/armour/Brst01.jpg, http://home.messiah.edu/~gdaub/armor/pictures/fletcher/breastpl.jpg , http://www.ece.northwestern.edu/~pred/Images/noble-breastplateNgauntlets.gif, http://www.a2armory.com/images/med-armor/etched-breastplate.jpg 
* Vaikiškas antkrūtinis , antkrūtinis su šarviniu sijonu
Pikelių pagrindinė mokykla

**Mažeikių rajono Pikelių pagrindinė mokykla** – buvusi dieninė, savarankiško mokymosi bendrojo lavinimo mokykla Pikeliuose (Mažeikių raj.), Kaubrių g. 12, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190173871. Steigėjas Mažeikių rajono savivaldybės taryba.

## Istorija

2019 m. mokykla uždaryta.

## Direktoriai
* Audronė Eitutienė

## Šaltiniai

## Nuorodos

*
Antnugaris

**Antnugaris** () – šarvas (paprastai – plokštinis), dengiantis nugarą. Antnugariu vadinama ir užpakalinė kirasos dalis.

Antnugaris sudarydavo porą (kirasa) su antkrūtiniu. Viršutinę antkrūtinio dalį dažnai pridengdavo goržetas. Prie apatinio antkrūtinio krašto dažnai prisegdavo šarvinį sijonėlį (), kuris pridengdavo sėdmenis ir viršutines šlaunų dalis.

Antnugariai būdavo vartojami rečiau už antkrūtinius, kadangi gana dažnai šansai būti užpultam iš nugaros yra mažesni.

## Nuorodos
* Antnugario dėjimas
* Antnugarių nuotraukos: https://web.archive.org/web/20070929072332/http://www.wassonartistry.com/images/armor/various/IMG_0166.JPG, https://archive.today/20130628203430/www.by-the-sword.com/acatalog/images/dc-509a.jpg, http://www.armchair-armoury.co.uk/graphics/14GBB_backplate.jpg
Plinkšių pagrindinė mokykla

**Mažeikių rajono Plinkšių pagrindinė mokykla** – buvusi dieninė, savarankiško mokymosi bendrojo lavinimo mokykla Mažeikių raj., Plinkšėse, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190173914. Steigėja buvo Mažeikių rajono savivaldybės taryba.

## Istorija

Plinkšių aštuonmetės mokyklos pastatas duris mokiniams atvėrė 1980 m. spalio 17 d. Mokykloje mokėsi 150 mokinių. Dirbo 12 mokytojų. 1987 m. Plinkšių mokykla tapo devynmete, 1993 m. Plinkšių pagrindine mokykla. 1997-2003 m. mokykloje veikė priešmokyklinio ugdymo klasė, kuri sumažėjus vaikų skaičiui uždaryta. Nuo 2011 m. rugsėjo 1 d. mokykla uždaryta. Mokyklos pastatas perduotas senelių globos namams.

## Direktoriai

*1980 m. Danutė Šližienė;
*1988 m. Alfredas Vaišnoras;
*1992 m. Gediminas Grygolaitis;
*1993 m. Vida Lukauskienė.

## Nuorodos
*
Botkulis

**Botkulas** (, ) – ežeras Rusijos Volgogrado ir Kazachstano V. Kazachstano srities pasienyje, šiaurinėje Pakaspijo žemumos dalyje. Ežero plotas yra 65,9 km². Ežeras telkšo 5 m žemiau jūros lygio.

## Nuorodos
* Didžioji sovietinė enciklopedija  
* Botkulio žemėlapis
Ruzgų pagrindinė mokykla

**Mažeikių rajono Ruzgų pagrindinė mokykla** – buvusi dieninė, savarankiško mokymosi bendrojo lavinimo mokykla Ruzguose (Mažeikių raj.), Mokyklos g. 3, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190175160. Steigėjas Mažeikių rajono savivaldybės taryba. Dabar tai Židikų gimnazijos skyrius.

## Istorija

1947 m. Ruzgų dvaro pastate atidaryta pradinė mokykla. 1949 m. Ruzgų pradinė mokykla reorganizuota į septynmetę ir perkelta į medinį pastatą Vanagiškės kaime. Šią vietą mena išlikę seni sodo medžiai. 1962–1963 m. m. Ruzgų septynmetė mokykla reorganizuota į aštuonmetę. 1970 m. rugsėjo 1 d. mokykla mokslo metus pradėjo naujame mūriniame pastate. 2019 m. prijungta prie Židikų gimnazijos. 2021 m. skyrius išregistruotas.

## Direktoriai
* 1957 m. Zigmas Balanavičius
* 1974 m. Bronislava Skrodenienė
* 1980 m. Algirdas Šadauskas
* 1983 m. Kazimieras Gudonis
* nuo 2001 m. Juozas Rozga

## Šaltiniai

## Nuorodos
* Mokyklos svetainė 
*
Ukrinų pagrindinė mokykla

**Mažeikių rajono Ukrinų pagrindinė mokykla** – buvusi dieninė, savarankiško mokymosi bendrojo lavinimo mokykla Ukrinuose (Mažeikių raj.), Taikos g. 8, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 290176110. Steigėjas – Mažeikių rajono savivaldybės taryba.

## Istorija

1923 m. Ukrinų gyventojai patys suremontavo seną namelį, kuriame įsteigta pradinė mokykla. Pradžioje buvo tik viena klasė, kitais metais – jau I ir II klasė, nuo 1925 m. buvo visos keturios pradžios mokyklos klasės. 1925 m. Pocaičių kaimo ūkininkas Ruika pastatė Ukrinuose namą, kurį išnuomojo mokyklai. 1925–1926 m. m. Ukrinų pradžios mokykla jau dirbo pilnu komplektu.

1954 m. mokykla tapo septynmete, direktorius Kostas Šiaulys. Nuo 1960 m. aštuonmetė mokykla. 1965 m. mokykla perkelta į naują mūrinį pastatą. Nuo 1982 m. balandžio 7 d. mokyklai vadovauja direktorė Vanda Staškuvienė. Nuo 1986 m. devynmetė mokykla. 1988 m. pristaytas priestatas, sporto salė, vestibiulis, rekonstruotas senasis pastatas. Nuo 1993 m. pagrindinė mokykla.

2017 m. nesusirinkus pakankamam mokinių skaičiui, mokyklos steigėja Mažeikių rajono savivaldybė nusprendė mokyklą uždaryti. Mokykla uždaryta 2018 m.

## Direktoriai
* 1930 m. Zenonas Stirbys
* 1946 m. Skaržinskienė
* 1954 m. Kostas Šiaulys
* 1957 m. Jonas Lenkevičius
* nuo 1982 m. Vanda Staškuvienė

## Išnašos

* Mokyklos svetainė 
*
Kajų valstija

**Kajų valstija** (, anksčiau ***Karenių valstija***) – vienas iš Mianmaro administracinių vienetų. Valstija įsikūrusi rytiniame Mianmare, ribojasi su Šanų valstija šiaurėje, rytuose su Tailandu, pietuose ir vakaruose su Karenų valstija. Valstijos gyventojų daugumą sudaro Mianmaro Kajų etninė grupė, dažnai vadinama *kareniais* arba *raudonaisiais karenais*.
* Tautos: Kajai, karenai, padaungai, bamarai, šanai, pao;
* Religijos: budizmas, krikščionybė, animizmas.
Arysas (ežeras)

**Arysas** () – druskingas nenuotakus nuosėdinis ežeras Kazachstane, Kyzylordos srityje, į vakarus nuo Betpak Dalos dykumos, 120 km į šiaurės rytus nuo Kyzylordos.

## Nuorodos
Didžioji sovietinė enciklopedija
Baltieji rūmai

**Baltieji rūmai** – oficiali Jungtinių Amerikos Valstijų prezidento rezidencija. 

Čia taip pat yra ir viceprezidento biuras. Šiuo metu Baltuosiuose rūmuose yra 132 kambariai, 35 vonios kambariai, o naudingas plotas sudaro 5100 kvadratinių metrų. Teigiama, kad per dieną juose apsilanko per 5 000 lankytojų.

Pradėti statyti 1792 m. ir baigti 1800 m., statybos sąnaudos siekė 232 371,83 JAV dolerių (arba 2,4 mln. 2005 m. metų kursu). Džonas Adamsas tapo pirmuoju rūmų šeimininku, čia jis įsikūrė 1800 m. lapkričio 1 d. 1812 metais rūmai buvo apdeginti Anglijos kariuomenės, dėl to prireikė pastato rekonstrukcijos. Rekonstrukcijos metu buvo pastatyti portikai. XIX a. pastatas toliau buvo plečiamas, siekiant patenkinti didėjančius gyventojų poreikius. 

## Istorija

1792 m. kovo mėnesį prezidentas George'as Washingtonas asmeniškai parinko žemę ant Potomako upės kranto tarp Virdžinijos ir Merilendo naujosios šalies sostinės statybai. Po metų, kai buvo sudarytas Kolumbijos apygardos planas, Washingtonas paskelbė konkursą naujųjų prezidento rūmų projektui. Washingtono nuomone, prezidento rūmai turi būti svarbiausias Kolumbijos pastatas. Rūmai buvo pastatyti 1800 m. Šių rūmų statymo sumanytojas George'as Washingtonas yra vienintelis JAV prezidentas, kuriam neteko čia gyventi.

## Nuorodos
* Oficiali Baltųjų rūmų svetainė 

## Literatūra
* J.Banevičius, (1999) Jungtinių Amerikos Valstijų prezidentai
Užlieknės pagrindinė mokykla

**Mažeikių rajono Užlieknės pagrindinė mokykla** – dieninė, savarankiško mokymosi bendrojo lavinimo mokykla Užlieknėje (Mažeikių raj.), Šiaurės g. 2, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190176458. Steigėjas Mažeikių rajono savivaldybės taryba.

## Istorija

1919 m. ūkininko Antano Virkučio gyvenamajame name įkurta Užlieknės pradžios mokykla. 1965 m. mokykla persikėlė į naują mūrinį pastatą. Nuo 1987 m. devynmetė, nuo 1993 m. pagrindinė.

## Direktoriai
* 1963 m. Ona Virkutienė
* 1984 m. Bronius Kryžius
* 1986 m. Alvydas Lenkauskas
* 1989 m. Stefanija Končiuvienė
* nuo 2001 m. Emilija Kersnauskienė

## Nuorodos
* Mokyklos svetainė
Aralsoras

**Aralsoras** () – ežeras Kazachstane, V. Kazachstano srityje, į šiaurę nuo Ryno stepės. Ežero plotas yra apie 200 km². Druskos gavyba.

## Nuorodos
Didžioji sovietinė enciklopedija
Monų valstija

**Monų valstija** () – vienas iš Mianmaro administracinių vienetų. Valstija ribojasi su Kajinų valstija rytuose, Andamanų jūra vakaruose, Bago regionu šiaurėje ir Tanintajio regionu pietuose. Monų valstija pietryčiuose turi mažą sienos ruožą su Tailandu. Monų valstijai priklauso daug mažų Mianmaro salelių, 566 km atstumu nuo kranto linijos.

Valstija pavadinta pagal *[[monai (tauta)|monus]]* – Mianmare gyvenančią tautą.

* Tautos: monai, bamarai, anglomjanmai, činai, kačinai, kajinai, rachinai, šanai;
* Religijos: budizmas, krikščionybė.
Rachinų valstija

**Rachinų valstija** (, buvęs **Arakanas**) – vienas iš Mianmaro administracinių vienetų. Valstija yra Mianmaro vakarinėje pakrantėje ir ribojasi su Činų valstija šiaurėje, Magvajaus, Bago ir Ajejarvadžio provincijomis rytuose, Bengalijos įlanka vakaruose ir Bangladešu šiaurės vakaruose.

* Tautos: rachinai, bamarai, činai;
* Religijos: budizmas, islamas.
Inderas

**Inderas** () – nenuotakus, druskingas ežeras Kazachstane, Atyrau srities šiaurėje, Pakaspijo žemumoje. Maždaug už 10 km teka Uralo upė.

Ežero plotas yra apie 110 km². Iš ežero išgaunama kalio, bromo, boro druska. Druskos sluoksnio storis 10–15 m.

## Nuorodos
* Didžioji sovietinė enciklopedija
Šanų valstija

**Šanų valstija** () yra vienas iš Mianmaro administracinių vienetų. Valstijos vardas kilo iš čia daugumą sudarančios šanų etninės grupės.

* Tautos: šanai, bamarai, kinai, anglomianmariečiai, kačinai, danu, intha, palaungai, pa-o, indai;
* Religijos: budizmas, krikščionybė, islamas, hinduizmas.
Isykas

**Isyku** vadinami:
* Isykas (miestelis) − miestelis Kazachstane;
* Isykas (upė) − upė Kazachstane;
* Isykas (ežeras) − buvęs ežeras Kazachstane;.
Žemalės pradinė mokykla

**Mažeikių rajono Žemalės pradinė mokykla** – buvusi dieninė, savarankiško mokymosi bendrojo lavinimo mokykla Žemalėje (Mažeikių raj.), Dionizo Poškos g. 52, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191815211. Steigėjas Mažeikių rajono savivaldybės taryba. Dabar tai Tirkšlių Juozo Vitkaus-Kazimieraičio pagrindinė mokyklos skyrius.

## Istorija
Nuo 1996 m. pagrindinė (devynmetė) mokykla, nuo 1999 m. pagrindinė (dešimtmetė) mokykla, nuo 2016 m. pradinė mokykla. 2021 m. prijungta prie Tirkšlių Juozo Vitkaus-Kazimieraičio pagrindinė mokyklos, o 2023 m. išregistruota.

## Direktoriai
* Audronė Dipševičienė

## Šaltiniai

## Nuorodos

*
Karenų valstija

**Karenų valstija** (, arba ***Kajinų valstija***) – Mianmaro administracinis vienetas. Valstijos kontrolė padalyta tarp Mianmaro karinės chuntos ir karenų grupuočių.
* Tautos: karenai, padaungai, bamarai, šanai, pa-o, monai, rachinai;
* Religijos: budizmas, krikščionybė, animizmas.
Jesikas (ežeras)

**Jesikas** () arba **Isykas** () – ežeras Kazachstane, Almatos srityje. Ežeras telkšo 1760 metrų aukštyje, Užilės Alatau. Ežero plotas buvo 0,7 km².

Ežeras 1963 metais buvo užpiltas purvo nuošliaužos, nusiritusios Isyko upe. Atstačius užtvanką, ežeras palaipsniui atsistatė.

## Nuorodos
* Ežero foto
* Isyko grota. Iš D.Е.Gurikovo knygos ''Zailio Alatau, Almata, 1981 metai
Kalibekas

**Kalibekas** (, ) – ežeras Kazachstane, Šiaurės Kazachstano srityje. Telkšo Išimo stepėje. Ežero plotas yra apie 110 km². Krantai žemi, lėkšti.

Seniau kasta valgomoji druska. Druskingumas – 0,5–20 ‰.

## Nuorodos
* Didžioji sovietinė enciklopedija
Karakoinas

**Karakoinas** () arba ***Dabusuntuzas*** – druskingas ežeras Kazachstane, Karagandos srityje, Ulytau rajone, Betpakdalos dykumoje. Ežero plotas – 72,5 km² (po liūčių padidėja iki 80–90 km²). Ilgis – 16,8 km, plotis iki 8,3 km.

Karakoino įlankose ir aplinkiniuose ežerėliuose yra gydomojo purvo.

## Nuorodos

* Didžioji sovietinė enciklopedija
Karasoras

**Karasoras** () – ežeras Kazachstane, Karagandos srityje, Kazachijos kalvyne. Ežero plotas apie 154 km². Didžiausias gylis – 5 m. Ilgis 43,5 km, plotis iki 7,3 km. Įteka keletas vasarą išdžiūstančių upelių.

Ežeras lapkričio–balandžio mėnesiais būna užšalęs. Ežero purvas ir sūrymas naudojamas gydomosioms reikmėms.

## Nuorodos
* Didžioji sovietinė enciklopedija
Kiši Karojis

**Kiši Karojis** (, rusų. *Киши-карой*) – ežeras Kazachstane, Astanos srityje. Ežeras telkšo 53 m aukštyje virš jūros lygio. Ežero plotas – 102 km².

## Nuorodos
Didžioji sovietinė enciklopedija
Kurgaldžinas

**Kurgaldžinas** (, rus. *Кургальджин*) – ežeras Kazachijoje, Astanos srityje, Tengizo-Kurgaldžino dubumoje. Turi virš 40 salų. Šalia įsikūręs Kurgaldžino kaimas. Ežere veisiasi daug žuvų.

Ežero plotas yra apie 330 km². Vidurinis gylis 1,6 m, didžiausias 2 m.

Ežerą maitina Nuros upė, taip pat sniegas. Netoli į vakarus telkšo Tengizo ežeras.

Ežeras įeina į Kurgaldžino rezervatą.

## Nuorodos
* Didžioji sovietinė enciklopedija  
* Human Village
Mini Zoo

**"Mini Zoo"** - privatus zoologijos sodas, esantis Jonušuose, Klaipėdos rajone. Įkurtas 2002 m. Savininkas - Edvardas Legeckas. 2,5 ha ploto sode eksponuojama apie 600 gyvūnų rūšių.

2007 m. šiame privačiame zoologijos sode lankytojai galėjo apžiūrėti lamas, liūtus, tigrą, hienas, vilkus, lūšis, kupranugarius, asilus, ponius, danielių, beždžiones, ūdrą ir kt. gyvūnus.

"Mini Zoo" yra išlaikomas daugiausia savininko lėšomis. Sulaukiama paramos iš vietinių ūkininkų, privačių įstaigų, parduotuvių. Kiekvieną savaitgalį organizuojamos talkos tvarkant sodo aplinką. Šiuo metu "Mini Zoo" siekia viešosios įstaigos statuso.

## Nuotraukos


Vaizdas:Klaipedos ZooSodas 057.jpg
Vaizdas:Klaipedos ZooSodas 137.jpg
Vaizdas:Klaipedos ZooSodas 134.jpg
Vaizdas:Klaipedos ZooSodas 052.jpg


## Šaltiniai
* Delfi portalas: Klaipėdos zoologijos sodui trūksta lankytojų supratingumo

## Nuorodos
* Mini Zoo interneto svetainė
Brian Eno

**Brian Eno** (pilnas vardas **Brian Peter George St. John le Baptiste de la Salle Eno**, g. 1948 m. gegužės 15 d. Vūbridže, Anglijoje) – muzikantas, muzikos teoristas ir įrašų prodiuseris. Dirbo su įvairiomis grupėmis, kaip U2, Coldplay, David Bowie, Talking Heads, bet labiausiai žinomas kaip modernios ambientinės muzikos tėvas. 1971–1973 m. grojo gupėje Roxy Music.
Linux (branduolys)

**Linux branduolys** – Unix kilmės operacinės sistemos Linux branduolys. 1991 m. pradėjo Linus Torvalds. Kūrime dalyvauja tūkstančiai programuotojų visam pasaulyje.

1994 m. kovo 14 d. išleista Linux 1.0.0 branduolio versija su 176250 kodo eilučių. 1995 m. kovą išleista Linux 1.2.0 versija  su 310950 kodo eilučių.

1996 m. birželio 9 d. išleista antra Linux versija, pasiskirsčiusi į keletą variantų:
* 1999 m. sausio 25 d. – išleista Linux 2.2.0 (1800847 eilučių).
* 1999 m. gruodžio 18 d. – išleisti IBM mainframe pataisymai 2.2.13 branduolio versijai.
* 2001 m. sausio 4 d. – išleista Linux 2.4.0 (3377902 eilučių).
* 2003 m. gruodžio 17 d. – išleista Linux 2.6.0 (5929913 eilučių).
* 2008 m. spalio 9 d. – išleista Linux 2.6.27 (9709868 eilučių).
* 2009 m. kovo 23 d. – išleista Linux 2.6.29 23 (11010647 eilučių).

2022 m. sausį Linux branduolį sudarė virš 30 mln. kodo eilučių.

## Išnašos

## Nuorodos

* Linux branduolių svetainė su archyvu
Koibagaras

**Koibagaras** () – ežeras Kazachijoje, Kostanajaus srityje, Turgajaus plynaukštėje. Ežero plotas – 127 km². Koibagaras yra apie 199 m aukščiau jūros lygio. Ežero krantai žemi.

Koibagaro ežero vandens lygis priklausomai nuo metų laiko kinta. Vasarą vanduo druskingas.

Maždaug 30 km į vakarus telkšo Kušmuruno ežeras.

## Šaltiniai

## Nuorodos
* Wikimapia
* Didžioji sovietinė enciklopedija  
* Koibagaro žemėlapis
Chalkidinis šalmas

**Chalkidinis šalmas** (; ) – senovės Graikijos lengvo šalmo tipas.

Chalkidinis šalmas vizualiai padalintas į dvi dalis – apvalaus kupolo pavidalo viršutinę dalį ir apatinę dalį, dengiančią kaktos apačią, galvos šonus ir pakaušį. Riba tarp dalių paprastai būna iškilas rumbas, einantis aplink visą šalmą.
Chalkidinis šalmas neturi antnosio ar turi jį labai mažą, todėl dėvint šį šalmą matomumas geresnis, negu dėvint korintinį šalmą, turintį antnosį. Ausų srityje yra didelės figūrinės išpjovos (atakuojant iš priekio pataikyti į tas išpjovas sunku), kurios apatinę šalmo dalį padalina į pakaušinę skiautę ir dvi skruostines skiautes. Skruostinės skiautės netvirtos, todėl nuo stipraus smūgio linksta. Vėlesniuose šalmuose šias skiautes ėmė tvirtinti ant vyrių (vėliau antskruosčius su vyriais perėmė romėniški šalmai). Skruostinės skiautės plačios stačiakampės ar suapvalintos, priekinis jų kraštas dažnai banguotas.

Chalkidinis šalmas sverdavo iki 1 kg, tad lengvesnis už korintinį šalmą. Italijoje chalkidinius šalmus naudojo samnitai, etruskai, graikai. Chalkidiniai šalmai atsirado VI a.p.m.e., o III a. p.m.e juos išstūmė paprastesni trakiniai šalmai ir pilosai. Chalkidinių šalmų palikuonimis galima laikyti romėnų pėstininkų šalmus, tik šie buvo daromi iš geležies.

Šalmo pavadinimo kilmė neaiški. Viena hipotezė teigia, kad šiuos šalmus VI a. pr. m. e. antroje pusėje ėmė gaminti išeiviai iš Chalkio miesto Graikijos Eubojos saloje, įsikūrę Sicilijoje ir Italijos pietuose. Be to,  reiškia 'varis'. Antra hipotezė teigia, kad šalmas taip pavadintas dėl to, kad tokių šalmų atvaizdai dažnai aptinkami ant chalkidinių vazų.

## Nuorodos
* Greek arms and armour: Classical and Hellenistic Armour 
* Chalcidian tinned bronze helmet 
* A Chalcidian helmet, 5th century B.C. 
* A Chalcidian helmet, 5th/4th century B.C. 
* Chalcidian silver mounted bronze helmet 
* Chalcidian bronze helmet 
* Chalkidinių šalmų nuotraukos: http://spartanwarband.com/gallery/reproductionarmour/Chalcidian_Helmet_Manning_Imperial , https://web.archive.org/web/20060819024222/http://www.watusi.com.au/images/Animation/wpe67.jpg, https://web.archive.org/web/20070928075425/http://images.solidcactus.com/swblades/lachhe.gif, https://archive.today/20130628201947/www.by-the-sword.com/acatalog/images/ah-6065-b.jpg
Žagariškė

**Žagariške** vadinami du kaimai:

* Kalvarijos savivaldybėje;
* Šiaulių rajone.

Pavadinimas tikriausiai kilęs nuo pavardės *Žagarys* (ar *Žagarius*).
Žagariškės

:: *Apie buvusį kaimą pakaunėje žr. [[Žagariškės (Kaunas)]]*.

**Žagariškės** – kaimas Vilniaus rajono savivaldybės rytuose, 4 km į šiaurės vakarus nuo Lavoriškių, prie Vilnios, Vilnios hidrografiniame draustinyje, Nemenčinės–Lavoriškių miškų apsuptyje. Eina kelias Lavoriškės–Taurija.

## Etimologija

Vietovardžiai greičiausiai kilę nuo pavardės *Žagarys* arba *Žagarius*.

## Gyventojai

## Šaltiniai
Pilosas (šalmas)

**Pilosas** (; ) – senovės Graikijos lengvųjų pėstininkų šalmas.

Pirmieji pilosai aptikti ant mikėninių vazų (II tūkstantmečio p.m.e pabaiga), tuomet juos darydavo iš bronzinių žvynų. V a. p.m.e jau gamino vientisus pilosus, spėjama, kad miestų užsakymu neturtingiems piliečiams apšarvuoti. III a. p.m.e pilosai pasidarė dažniausi Graikijoje, nes ankstesnieji šalmai (pvz., korintiniai) buvo sudėtingesni, brangesni, dažnai turėdavo būti gaminami individualiai, kad būtų pritaikyti prie galvos dydžio ir formos.

Šalmai pilosai pavadinti pagal Graikijoje paplitusias pusiau kūgines suapvalintas veltinines skrybėles *pilosus*. Šalmus pilosus lengva buvo gaminti, tačiau jie buvo gana prastas šarvas.

Pietų Italijoje pilosus puošdavo sultonais, o prie šalmo tvirtindavo antskruosčius, tokius pilosus naudodavo raiteliai. Kartais prie pilosų užpakalinio krašto pritvirtindavo ir neplatų antsprandį iš metalinės juostos.

Pilosai sverdavo 700–900 g, masė priklausė nuo bronzos lakšto storio. Pilosas dengė nedidelę galvos dalį, tačiau kaktos srityje ir viršugalvio priekyje, kur didesni pataikymo šansai, būdavo storesnis, kad geriau atlaikytų smūgius.

## Taip pat skaitykite
* Barbutas
* Beotinis šalmas
* Chalkidinis šalmas
* Korintinis šalmas
* Ilyrinis šalmas
* Friginis šalmas

## Nuorodos
* Hellenistic helmet of the pilos type 
* Macedonian bronze helmet of pilos type 
* A Greek bronze helmet of the Macedonian Pilos type 
* [Bronze „pilos“ Macedonian type helmet](http://ist-socrates.berkeley.edu/~clscs275/nemeanews/2002/02-5(BR1595).jpg)  (nuotrauka)
DSCR

**DSCR** – finansinių skolų aptarnavimo rodiklis, parodantis gebėjimą apmokėti finansines skolas. Angliškas trumpinys – Debt-Service Coverage Ratio. Šis rodiklis labai paplitęs investavimo į nekilnojamą turtą rinkoje. Iš esmės jis parodo pagrindinės veiklos pinigų srauto (angl. Net Operating Income) ir mokamų finansinių įsipareigojimų (angl. Total Debt Service) santykį. Šis rodiklis turi kelias formas, populiariausia yra tiesiog įtraukti apyvartinio kapitalo pokytį. DSCR rodiklį galima skaičiuoti einamojo periodo arba būsimo periodo finansinių skolų aptarnavimui apskaičiuoti. Patartina naudoti tik pirmąjį variantą, nes naudojant antrą galimi neteisingi interpretavimai. Šio rodiklio ypač reikėtų augančioms ar didelį apyvartinio kapitalo poreikį turinčios veikloms, kaip didmeninė prekyba.

 DSCR_1 = \frac{EBIDA + apyvartinio.kapitalo.pokytis}{Per.einamuosius.metus.grazintos.skolos + sumoketos.palukanos}  

Dar viena DSCR rodiklio konservatyvesnė atmaina dar įskaičiuoja įmonės investicijas į ilglaikį turtą. Šis rodiklis taip pat turėtų būti skaičiuojamas įmonėms, kurios turi labai didelį poreikį palaikomosioms investicijoms (pvz., gamybinės įmonės). Šis rodiklis yra labai konservatyvus ir jį vertinant reikia atsižvelgti, jog visas likęs pinigų srautas „nusėda“ arba įmonės turimų grynųjų pinigų padidėjime arba nuosavybės pasikeitime – dividendų išmokoje, todėl vertinant ypač jaunas ir sparčiai besiplečiančias įmones nereikėtų neigiamai vertinti ir mažesnę nei 1 reikšmę, kas reiškia ne ką kitą, kaip skolinimąsi kredito institucijose.

 DSCR_2 = \frac{EBIDA + apyvartinio.kapitalo.pokytis - investicijos.i.ilglaiki.turta}{Per.einamuosius.metus.grazintos.skolos + sumoketos.palukanos} 

Šis rodiklis yra plačiai naudojamas finansinių institucijų vertinant skolinko - įmonės, galimybes gražinti ilgalaikes (>1 m.) paskolas. Jei gaunamas rodiklis yra mažesnis už 1 tai reiškia jog paskolų aptarnavimui duotoju periodu kils sunkumų, lėšos turės būti gautos iš apyvartinio kapitalo pokyčio arba pritraukiant papildomas investicijas. Ribinis DSCR = ~1.2
Tanės žemė

**Tanė** (多褹国; *Tane no kuni*) - senoji Japonijos žemė, buvusi sudaryta iš Tanegašimos ir Jakušimos.

824 m., Tanė buvo prijungta prie Osumio žemės.
Žagarai

**Žagarais** vadinami kaimai Lietuvoje:

* Klaipėdos rajone;
* Molėtų rajone;
* Palenkės vaivadijos Seinų apskrities Seinų valsčiuje.

Vietovardžiai greičiausiai kilę nuo pavardės *Žagaras*.